CELEX: 62016TN0338
Language: el
Date: 2016-06-22 00:00:00
Title: Υπόθεση T-338/16 P: Αναίρεση που άσκησε στις 22 Ιουνίου 2016 ο Richard Zink κατά της αποφάσεως που εξέδωσε το Δικαστήριο Δημόσιας Διοίκησης στις 11 Απριλίου 2016 στην υπόθεση F-77/15, Zink κατά Επιτροπής

22.8.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 305/46
            
         Αναίρεση που άσκησε στις 22 Ιουνίου 2016 ο Richard Zink κατά της αποφάσεως που εξέδωσε το Δικαστήριο Δημόσιας Διοίκησης στις 11 Απριλίου 2016 στην υπόθεση F-77/15, Zink κατά Επιτροπής
   (Υπόθεση T-338/16 P)
   (2016/C 305/62)
   Γλώσσα διαδικασίας: η γαλλική
   
      Διάδικοι
   
   
      Αναιρεσείων: Richard Zink (Μπαμάκο, Μάλι) (εκπρόσωποι: N. de Montigny και J.-N. Louis, δικηγόροι)
   
      Αντίδικος κατ’ αναίρεση: Ευρωπαϊκή Επιτροπή
   
      Αιτήματα
   
   Ο αναιρεσείων ζητεί από το Γενικό Δικαστήριο:
   
               —
            
            
               Να ακυρώσει την απόφαση του Δικαστηρίου Δημόσιας Διοίκησης της Ευρωπαϊκής Ένωσης (δεύτερο τμήμα) της 11ης Απριλίου 2016 στην υπόθεση F-77/15 (Zink κατά Επιτροπής)·
            
         
               —
            
            
               Να ακυρώσει την απόφαση του PMO περί περιορισμού της καταβολής του επιδόματος αποδημίας, που εσφαλμένως είχε παραληφθεί από 1ης Σεπτεμβρίου 2007, μόνον για μια περίοδο πέντε ετών·
            
         
               —
            
            
               Να υποχρεώσει την Επιτροπή να καταβάλει στον προσφεύγοντα τα επιδόματα αποδημίας τα οποία δικαιούται από 1ης Σεπτεμβρίου 2007, καθώς και τόκους υπερημερίας υπολογιζομένους βάσει του επιτοκίου που ορίζει η Ευρωπαϊκή Κεντρική Τράπεζα για τις κύριες πράξεις αναχρηματοδοτήσεως, προσαυξημένο κατά δύο ποσοστιαίες μονάδες επί των ήδη καταβληθέντων στον προσφεύγοντα ποσών ως αναδρομικών αποδοχών (επίδομα αποδημίας) και των ποσών που εξακολοθούν να οφείλονται, από την αντίστοιχη ημερομηνία κατά την οποία τα ποσά αυτά είχαν καταστεί απαιτητά και μέχρις ολοσχερούς εξοφλήσεως αφαιρουμένων των ήδη καταβληθέντων ποσών·
            
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδα αμφοτέρων των βαθμών δικαιοδοσίας.
            
         
      Λόγοι αναιρέσεως και κύρια επιχειρήματα
   
   Προς στήριξη της αναιρέσεώς του, ο αναιρεσείων προβάλλει τέσσερις λόγους.
   
               1.
            
            
               Ο πρώτος λόγος αντλείται από παράβαση του άρθρου 62 του ΚΥΚ.
            
         
               2.
            
            
               Ο δεύτερος λόγος αντλείται από παραβίαση της αρχής της νομιμότητας των πράξεων της Επιτροπής.
            
         
               3.
            
            
               Ο τρίτος λόγος αντλείται από παραβίαση του περιορισμού της πενταετίας για τις αναδρομικές αποδοχές.
            
         
               4.
            
            
               Ο τέταρτος λόγος αντλείται από παράβαση της υποχρεώσεως αιτιολογήσεως.